- Bernadette Szocs, pregătită de duelurile tari de la WTT Champions Incheon 2024
- Szocs se află la cea mai bună clasare a carierei (numărul 9 mondial)
- România – Columbia, marţi, 21:30, în direct pe Antena 1 şi în AntenaPLAY
Bernadette Szocs e pregătită de duelurile tari de la WTT Champions Incheon 2024, turneu exclusivist dotat cu premii totale de 300.000 de dolari, ce se va desfăşura în Coreea de Sud, în perioada 27-31 martie.
În primul tur de la Incheon, Bernie se va duela cu Hana Goda, în faţa căreia este favorită, dacă ţinem cont de locurile din clasament, Szocs fiind pe 9, în timp ce egipteanca de 16 ani e pe 28.
Bernadette Szocs, pregătită de duelurile tari de la WTT Champions Incheon 2024
"Nu-mi mai este frică, pentru că am demonstrat de câteva ori că sunt aproape de ele, mai ales că le-am și învins, mai ales pe campioana olimpică de două ori la rând.
Așa că sunt foarte pozitivă de fiecare dată când sunt la masă cu ele, dau totul din mine și îmi place sentimentul ăla când simt că și lor le este teamă de mine", a spus Szocs, citată de sportsnet.ro.
De asemenea, celaltă româncă prezentă în Coreea de Sud, Eliza Samara (37 mondial), va avea parte de un duel echilibrat în prima rundă, cu reprezentanta SUA, Lily Zhang (31 mondial). Dacă va trece de această, Eliza va da, cel mai probabil, peste o adversară de top, ocupanta locului 3 mondial, Wang Yidi.
Sun Yingsha, Wang Yidi, Chen Meng, Wang Manyu sau Hina Hayata sunt jucătoarele din vârful ierarhiei mondiale considerate favorite la adjudecarea trofeului de la Incheon.
Bernadette Szocs a devenit campioană naţională în proba de simplu
Bernadette Szocs a devenit campioană naţională în proba de simplu, în timp ce Ovidiu Ionescu a triumfat în competiţia băieţilor.
Bernadette Szocs şi Ovidiu Ionescu şi-au respectat statutul de favoriţi şi s-au impus, vineri, în probele de simplu ale Campionatelor Naţionale de tenis de masă, găzduite de Sala Romsilva din Bucureşti.
Bernadette Szocs, jucătoare în top 10 mondial, a învins-o în finală pe Irina Ciobanu cu scorul de 4-1. La masculin, Ovidiu Ionescu a câştigat fără drept de apel finala cu Darius Movileanu, scor 4-0.
Proba de dublu feminin s-a încheiat cu victoria neaşteptată a perechii Irina Ciobanu/Adina Diaconu, care a trecut în finală cu 3-1 de favoritele Bernadette Szocs/Elizabeta Samara.